b'\n_START_ARTICLE_\nJerry Garc\xc3\xada\n_START_SECTION_\nPrivat\n_START_PARAGRAPH_\nGarcia og flere medlemmer av Grateful Dead brukte ofte narkotika, spesielt hallusinogene stoffer som marihuana og LSD. P\xc3\xa5 1960-tallet gikk Garcia under kallenavnet \xc2\xabCaptain Trips\xc2\xbb. Han var i flere \xc3\xa5r avhengig av heroin. I tillegg var han overvektig, en storr\xc3\xb8yker, hadde problemer med s\xc3\xb8vnapn\xc3\xa9 og var diabetiker. I 1986 falt han i diabetisk koma og var bevisstl\xc3\xb8s i fem dager. Etter at han v\xc3\xa5knet m\xc3\xa5tte han l\xc3\xa6re \xc3\xa5 spille gitar p\xc3\xa5 nytt. Garcia hadde flere opphold p\xc3\xa5 rehabiliteringsklinikker for \xc3\xa5 ta kontroll p\xc3\xa5 avhengigheten. 9. august 1995 d\xc3\xb8de han av hjerteinfarkt p\xc3\xa5 en rehabiliteringsklinikk i Marin County i California.'